stanford-oval/wikipedia huggingface dataset:
סולומון השני, מלך אימרתי

החתימה של סולומון השני
סולומון השני מלך אימרתי (בגאורגית: სოლომონ II;‏ 7 בפברואר 1772 – 7 בדצמבר 1815) מבית בגרטיוני, היה המלך האחרון של ממלכת אימרתי, אשר מלך משנת 1789 ועד להדחתו בשנת 1810, על ידי האימפריה הרוסית, ולמעשה השליט הגאורגי האחרון לבית בגרטיוני.
סולומון נולד בשם דוד לנסיך ארצ'יל, אחיו של סולומון הראשון, מאשתו אֶלֶנה, בתו של ארקלה השני. סולומון הראשון, אשר נפטר בשנת 1784, לא הותיר אחריו יורש זכר, וציין את שמו של דוד, אחיינו כיורשו. אולם דודנו, דוד השני, מנע את המלכתו ותפס בעצמו, לאחר הפיכת חצר, את כס המלוכה. סולומון הגיע לכס המלוכה בהתערבותו של ארקלה השני, מלך כארתלי-קאחתי, שהביס את הנסיך העושק דוד השני בקרב מַתחוֹג'י (მათხოჯის ბრძოლა), ב-11 ביוני 1789. דוד, בנו של ארצ'יל, הוכתר לכס המלוכה כסולומון השני. למרות תבוסתו המשיך דוד השני במאמצים להחזיר אליו את כס המלכות עד לתבוסתו הסופית בשנת 1792. תקופת שלטונו של סולומון השני היו תחת הגנתו של ארקלה השני, סבו מצד אימו. באופן כללי הוא המשיך את מדיניות קודמו, סולומון הראשון, של התנגדות לכוחות האצולה הפיאודלית. בשנת 1795, תמך סולומון השני תמך בארקלה השני עם כוח קטן מאנשי אימרתי בקרב קרצניסי.
מותו של ארקלה השני בשנת 1798 וסיפוח כארתלי-קאחתי בשנת 1801 גרמו לחששות לעצם קיום הממלכה. הוואסלים המרדניים שלו, נסיכי נסיכות אודישי ונסיכות גוריה, שקיבלו את הגנת האימפריה הרוסית, העלו תביעות טריטוריאליות בשטחי הממלכה. סולומון ניסה מצדו לגייס את תמיכת העות'מאנים והאימפריה הפרסית כנגד הפלישה הרוסית הצפויה.
למרות זאת הוביל המפקד הרוסי בגאורגיה, פאבל ציציאנוב, את צבאו לתוך ממלכת אימרתי והכריח את סולומון השני, ב-25 באפריל 1804, בוועידת אלזנאורי, להיכנע לשיעבוד הרוסי ולהכריז על ממלכת אימרתי כמדינת חסות של האימפריה הרוסית. למרות זאת, המשיכה מערכת היחסים בין סולומון השני לרוסים להיות מתוחה. ב-20 בפברואר 1810, הכריז, הממשל הצבאי הרוסי בקווקז, על הדחת סולומון השני מכס המלכות ושלח יחידות צבא להשתלט על הממלכה.
סולומון מצדו קיבץ את אנשיו הנאמנים וניסה לקבל את עזרתם של הטורקים, הפרסים והצרפתים. אולם, למרות הצלחה בתחילת הקרבות, הובס סולומון השני על ידי כוחותיהם העדיפים של הרוסים ונאלץ להימלט לטרבזון שבטורקיה, שם נפטר. ממלכת אימרתי בוטלה וסופחה לאימפריה הרוסית באותה שנה.
סולומון השני נפטר ב-7 בדצמבר 1815, וגופתו הועברה מטרבזון למנזר גלאתי שבגאורגיה בשנת 1990.
סאני בוי ויליאמסון

| --- | --- |

 לידה:  גלנדורה
 פטירה:  25 במאי 1965 הלנה, ארצות הברית 
 שם במה:  Sonny Boy Williamson 
 מקום קבורה:  Whitfield Baptist Church Cemetery 
 מוקד פעילות:  ארצות הברית 
 תקופת הפעילות:  מ-1965 
 סוגה:  בלוז 
 שפה מועדפת:  אנגלית 
 כלי נגינה:  מפוחית פה 
 חברת תקליטים:  Ace Records, Trumpet Records, צ'קר רקורדס, צ'ס רקורדס 
 פרסים והוקרה:  Arkansas Entertainers Hall of Fame (2008)  Blues Music Award (1986)  Blues Hall of Fame (1980)  Blues Music Award (1988) 
 www.sonnyboy.com
 פרופיל ב-IMDb
 
אלק רייס מילר (אנגלית: Aleck "Rice" Miller‏; 5 בדצמבר 1899 - 25 במאי 1965) הידוע יותר בשם סאני בוי ויליאמסון השני, נגן מפוחית, זמר ויוצר בלוז אמריקני. אחד מאמני הבלוז המצליחים והמפורסמים ביותר בכל הזמנים.
ביוגרפיה

נולד בגלנדורה שבמיסיסיפי. קיימים חילוקי דעות בנוגע לתאריך לידתו ושמו המקורי של ויליאמסון. לא ידוע הרבה על ילדותו של ויליאמסון, אבל ידוע שבשנות ה-30 הוא פעל באזור הדלתא תחת הכינוי "ליטל בוי בלו" וניגן עם אגדות בלוז כמו רוברט ג'ונסון ואלמור ג'יימס.
בתחילת שנות ה-40 הוא הנחה את תוכנית הבלוז הראשונה ברדיו, King Biscuit Time, שזכתה להצלחה גדולה. אחת הסיבות להצלחת התוכנית היא העובדה שליטל בוי בלו התחזה בה לנגן המפוחית ג'ון לי "סאני בוי" וילאמסון. ועד כמה שהרעיון נשמע מטורף, במיוחד בהתחשב בעובדה שסאני בוי וילאמסון המקורי היה כוכב באותה תקופה, ושהסגנון שלו היה שונה מזה של ליטל בוי בלו, הקהל האמין שלא מדובר במתחזה, בעיקר מפני שרוב המאזינים לא ראו אף אחד משניהם.
כאשר ג'ון לי ויליאמסון נרצח ב-1948, ליטל בוי בלו הפך לסאני בוי ויליאמסון המקורי. למרות ההצלחה, סאני בוי לא מיהר להקליט שירים, והחל רק ב-1951, אחרי שכנועים ופיתויים של ליליאן מק'מוריי, הבעלים של חברת התקליטים "טראמפט". הוא הקליט עבור חברת תקליטים זו עד 1954, והשירים שהוציא ב"טראמפט", כמו "Eyesight to the Blind", הפכו עם הזמן לקלאסיקות בלוז. מלבד השירים שלו, ויליאמסון עזר גם בהקלטת "Dust My Broom", הקטע הידוע ביותר של אלמור ג'יימס. באותו זמן, הוא התגרש מאשתו הראשונה והתחתן עם מאטי גורדון.
בתחילת 1955, החוזה שלו עם "טראמפט" נמכר ללאונרד צ'ס, יו"ר חברת התקליטים "צ'ס רקורדס" בשיקגו. השיר הראשון שויליאמסון הקליט ל"צ'ס", "Don't Start Me to Talkin'", שהוקלט בחזרה ב-12 באוגוסט, הפך ללהיט במצעדי הרית'ם אנד בלוז ב-1955.
הוא המשיך להופיע ולהנחות את King Biscuit Time מדי פעם, עד שב-1963 הוא נסע לראשונה לאירופה כדי להשתתף ב"פסטיבל הפולק-בלוז האמריקאי". בפסטיבל, הופעותיו היו מהמצליחות ביותר, והוא נשאר בבריטניה אחרי שהפסטיבל נגמר כדי לרכוב על גל ההצלחה. בבריטניה הוא החל להופיע במועדוני הקצב של הצעירים, וניגן והקליט עם היארדבירדס והחיות.
שיר שהקליט בשם "Help Me" הפך ללהיט מפתיע ברחבי אירופה. במשך השנתיים הבאות, ויליאמסון נדד בין אירופה לארצות הברית, עד שחזר לגור במיסיסיפי ב-1965. הוא חזר להנחות את King Biscuit Time והמשיך להקליט.
באותה שנה, ב-25 במאי, נמצא ויליאמסון שרוע על מיטתו ללא רוח חיים, ככל הנראה כתוצאה מהתקף לב. הוא נקבר בטקס הלוויה חגיגי בטוטווילר, מיסיסיפי.
ב-1980, הוא נכנס להיכל התהילה של הבלוז.
סטייה מוחלטת ממוצעת

בסטטיסטיקה, סטייה מוחלטת ממוצעת (average absolute deviation או בקיצור AAD) של קבוצת נקודות היא ערך המודד את ממוצע הסטייה מערך מסוים המיוחד לקבוצה. ובפירוט: היא ממוצע הסטיות בערך מוחלט מן מדד המרכז שלה. מאחר שמדד המרכז שלה הוא למעשה שם כולל למגוון של ערכים בעלי חשיבות שונה, לכל מדד מרכז שנבחר נקבל סטייה מוחלטת ממוצעת שונה.
הנוסחא לחישוב סטייה מוחלטת ממוצעת של הקבוצה {x1, x2, ..., xn} היא: {\frac {1}{n}}\sum _{i=1}^{n}\left|x_{i}-m(X)\right|כש  m(X) הוא מדד המרכז של הקבוצה.
אפשר לראות בטעות מוחלטת ממוצעת כהכללה של סטייה זאת, כשקבוצת הנקודות שנמדדו היא הקבוצה עליה מחשבים את הסטייה, ואילו קבוצת נקודות האומד כולה מדד המרכז. כלומר  y_{i}\equiv {M(X)}.
דוגמה

ננסה לחשב את הסטייה המוחלטת הממוצעת לקבוצה {2,2,16} עבור כמה מדדי מרכז שכיחים:
| מדד מרכז  m(X) | סטייה מוחלטת ממוצעת |
| --- | --- |
ממוצע חשבוני:  {6.7}\approx {\frac {20}{3}}:  {\frac {|2-{\frac {20}{3}}|+|2-{\frac {20}{3}}|+|16-{\frac {20}{3}}|}{3}}={\frac {56}{9}}\approx {6.2}
ממוצע גאומטרי:  4:  {\frac {|2-4|+|2-4|+|16-4|}{3}}={\frac {16}{3}}\approx {5.3}
חציון:  2:  {\frac {|2-2|+|2-2|+|16-2|}{3}}={\frac {14}{3}}\approx {4.67}
ראו גם

אומד
משתנה מקרי
התפלגות
הערות שוליים

↑  הכוונה בשוויון הזה שזה ערך קבוע לכל נקודה  y_{i}
נקודה כחולה חיוורת

כדור הארץ כנקודה כחולה חיוורת שנראית בקושי על רקע הקו החום מימין, בתצלום ממרחק 6.1 מיליארד קילומטרים
הנקודה המשוערת בה הייתה וויאג'ר 1 כאשר צילמה תמונה זו - מסומן בירוק
נקודה כחולה חיוורת (באנגלית: Pale Blue Dot) הוא תצלום של כדור הארץ שצולם ב-1990 על ידי הגשושית וויאג'ר 1, ממרחק של למעלה מ-6 מיליארד ק"מ, בו נראה כדור הארץ כנקודה קטנה על הרקע העצום של החלל.
נאס"א נעתרה לבקשתו של האסטרופיזיקאי קרל סייגן והורתה לגשושית וויאג'ר 1, אשר סיימה את תפקידה והחלה לשייט אל מחוץ למערכת השמש, לצלם את כדור הארץ מהמרחק הרב בו שהתה. ארבע שנים מאוחר יותר, ב-1994, הוציא סייגן ספר בשם זהה וכך כתב בהתייחס לתצלום:
כדור הארץ הוא בימה קטנה מאוד בתוך זירה קוסמית רחבת ידיים. חשבו על נהרות הדם שנשפכו בידי כל אותם מצביאים וקיסרים על מנת שיוכלו, אפופי תהילה וניצחון, להפוך לאדונים של חלק קטן מנקודה. חשבו על מעשי האכזריות האינסופיים שנעשו בידי תושבי פינה אחת של הפיקסל הזה כלפי התושבים של פינה אחרת של הפיקסל, שכמעט אין להבחין ביניהם. עד כמה תכופות אי-ההבנות שלהם, עד כמה להוטים הם להרוג זה את זה, עד כמה לוהטות שנאותיהם. ההתרברבויות שלנו, החשיבות העצמית המדומיינת שלנו, אשלייתנו לפיה יש לנו מקום מיוחס ביקום – נקודת האור החיוורת הזאת קוראת על כל זה תִּגָּר.
ב-2001 נבחר התצלום לאחד מעשרת תצלומי החלל החשובים בכל הזמנים.
לפי נאס"א, המרחק בין הגשושית לבין כדור הארץ בעת הצילום היה כדלהלן:
| יחידת מידה | 14 בפברואר 1990 | 9 ביוני 1990 |
| --- | --- | --- |
| יחידות אסטרונומיות | 40.4722269111071 | 40.6835761263791 |
| קילומטרים | 6,054,558,968 | 6,086,176,360 |
| מילים | 3,762,136,324 | 3,781,782,502 |

התמונה היא חלק מרצף צילומים שנקרא הדיוקן המשפחתי, שבו וויאג'ר 1 צילמה עוד חמישה כוכבי לכת במערכת השמש, ואת השמש. הרצף כולל את השמש, צדק, כדור הארץ, נוגה, שבתאי, אורנוס, ונפטון.
ראו גם

זריחת הארץ
The Blue Marble
היום בו כדור הארץ חייך
אפקט המבט הכולל
הערות שוליים

↑  Britt, Robert Roy (25 בספטמבר 2001). "Experts Pick: Top 10 Space Science Photos". Space.com. אורכב מ-המקור ב-2001-10-31. נבדק ב-2011-01-19. {{cite web}}:  (עזרה)
↑  NASA's JPL Horizon System for calculating ephemerides for solar system bodies
↑  Meghan Bartels (12 בפברואר 2020). "NASA's iconic 'Pale Blue Dot' photo of Earth from space just got a 21st-century makeover". space.com. {{cite web}}:  (עזרה)
ניק קלאת'ס

ניקולס ויליאם "ניק" קלאת'ס (ביוונית: Νικόλαος Γουίλλιαμ "Νικ" Καλάθης; נולד ב-7 בפברואר 1989) הוא כדורסלן אמריקאי-יווני, המשחק בעמדת הרכז בקבוצת מונקו ובנבחרת יוון.
הוא אחיו הצעיר של כדורסלן העבר פט קלאת'ס.
קריירה > פנאתינייקוס

קלאת'ס נבחר במקום ה-45 בדראפט 2009 על ידי מינסוטה טימברוולבס, אך בחר לשחק בליגה היוונית וחתם בפנאתינייקוס על חוזה ל-3 עונות תמורת 2.4 מיליון אירו. בעונתו הראשונה זכתה פנאתינייקוס באליפות יוון, וקלאת'ס רשם ממוצעים של 5.4 נקודות, 2.0 אסיסטים ו-2.2 ריבאונדים למשחק.
ב-2011, בחצי גמר היורוליג נגד מונטפסקי סיינה, קלע 17 נקודות, מסר 2 אסיסטים, לקח 6 ריבאונדים ועזר לקבוצתו לעלות לגמר. במשחק הגמר גברה פנאתינייקוס על מכבי תל אביב וזכתה ביורוליג. במשחק קלאת'ס רשם 4 נקודות, 6 אסיסטים ו-2 חטיפות.
קריירה > לוקומוטיב קובאן

בקיץ 2012 חתם קלאת'ס על חוזה לשנתיים בלוקומוטיב קובאן הרוסית, והוביל את הקבוצה לזכייה ביורוקאפ ב-2013 כשהוא קולע 12.9 נקודות, לוקח 5.9 ריבאונדים ומוסר 6.6 אסיסטים בממוצע למשחק ביורוקאפ.
קריירה > ממפיס גריזליס

דאלאס מאבריקס קיבלה את הזכויות על קלאת'ס ממינסוטה והעבירה אותן לממפיס גריזליס. ב-20 באוגוסט 2013 חתם קלאת'ס לשנתיים בממפיס מליגת ה-NBA. בפברואר 2014 נבחר קלאת'ס לרוקי החודש עם 10.7 נקודות, 4.6 אסיסטים ו-3.6 ריבאונדים בממוצע למשחק.
ב-18 באפריל 2014 הושעה קלאת'ס מ-20 משחקים ב-NBA לאחר שנמצא בדמו חומר בשם טמוקסיפן. ממפיס וארגון השחקנים ב-NBA מחו על ההחלטה להשעותו בטענה שהחומר אינו משפר ביצועים.
קריירה > פנאתינייקוס

ב-15 ביולי 2015 חזר קלאת'ס לפנאתינייקוס כשחתם על חוזה ל-3 עונות במועדון.
בעונת 2017/2018 ביורוליג נבחר קלאת'ס לחמישיית העונה ביורוליג לאחר שרשם 14.5 נקודות, 3.8 ריבאונדים ו-8.0 אסיסטים בממוצע למשחק במפעל.
במחזור הסיום של עונת 2018/2019 ביורוליג רשם 11 נקודות, 12 ריבאונדים ו-18 אסיסטים והפך לשחקן השני בהיסטוריית היורוליג להשיג טריפל דאבל. בעונת 2019/20 של היורוליג הפך לשחקן השני בהיסטוריית היורוליג בכמות האסיסטים שלו. בסיום העונה נבחר בפעם השנייה ברציפות לחמישיית העונה ביורוליג.
קריירה > ברצלונה

ב-9 ביולי 2020 חתם קלאת'ס בברצלונה.
פנרבחצ’ה
ב-23 באוגוסט 2022 חתם קלאת׳ס בפנרבחצ׳ה.
מונקו
ב-17 ביוני 2024 חתם קלאת'ס במונקו.
נבחרת לאומית

קלאת'ס זומן לראשונה לנבחרת יוון לקראת יורובאסקט 2009 וזכה איתם במדליית ארד. את הטורניר סיים קלאת'ס שהוא במקום הרביעי בחטיפות עם 1.6 למשחק. בנוסף רשם 4.1 נקודות, 2.1 ריבאונדים ושני אסיסטים, ב-17 דקות למשחק.
באליפות העולם 2010, קלאת'ס רשם 4.5 נקודות, 2.2 ריבאונדים ו-2.5 אסיסטים במהלך הטורניר.
בנוסף שיחק ביורובאסקט 2011, באליפות העולם 2014, ביורובאסקט 2015 וביורובאסקט 2017.
הערות שוליים

↑  סערה ב-NBA: קלאת'ס נתפס על שימוש בסמים, באתר ערוץ הספורט, 20 באפריל 2014
↑  ‏תם החלום: מכבי תל אביב סיימה את דרכה ביורוליג, באתר ספורט1, 4 באפריל 2019
↑  קלאת'ס וקלייבורן בפנים: פורסמה חמישיית העונה ביורוליג, באתר הארץ, 9 במאי 2019
ניק קוליסון

| --- | --- |

קוליסון בשנת 2010
 לידה:  26 באוקטובר 1980 (בן 43) אורנג' סיטי שבאיווה, ארצות הברית
 עמדה:  פאוור פורוורד, סנטר
 גובה:  2.08 מטר
 מספר:  4
 מכללה:  אוניברסיטת קנזס
 דראפט:  בחירה מספר 12, 2003 סיאטל סופרסוניקס
 קבוצות כשחקן
 2003–2018:  סיאטל סופרסוניקס/אוקלהומה סיטי ת'אנדר
ניקולס ג'ון "ניק" קוליסון (באנגלית: Nicholas John "Nick" Collison; נולד ב-26 באוקטובר 1980) הוא כדורסלן עבר אמריקאי, אשר שיחק בקבוצת אוקלהומה סיטי ת'אנדר מליגת ה-NBA בין השנים 2003–2018. ממוצעיו הכוללים לאורך קריירת ה-NBA הם 5.9 נקודות ו-5.2 ריבאונדים למשחק.
ב-20 במרץ 2019 הפרישו הת'אנדר את גופייתו של קוליסון, עם המספר "4".
נעורים וקריירת מכללות

קוליסון נולד בעיר אורנג' סיטי שבאיווה, וגדל בפורט דודג' ובאיווה פולס הסמוכות. בשנתו האחרונה כתלמיד בתיכון איווה פולס השתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.
בין השנים 1999–2003 למד באוניברסיטת קנזס, ושיחק בקבוצת הכדורסל שלה תחת המאמן רוי ויליאמס. בשנת 2002 הובילו קוליסון, קירק היינריך ודרו גודן את הקבוצה לשלב הפיינל פור של טורניר אליפות המכללות, לראשונה מאז 1993, אך הפסידו בחצי הגמר לאלופה שבדרך, אוניברסיטת מרילנד, בתוצאה 88–97. בעונה העוקבת העפילה קנזס למשחק הגמר בפעם החמישית בתולדותיה, והפסידה לאוניברסיטת סירקיוז בתוצאה 78–81 על אף משחק מצוין של קוליסון שקלע 19 נקודות ואסף 21 ריבאונדים. בסיום אותה עונה זכה בתואר שחקן העונה של "מחוז ה-Big 12", ונבחר לחמישיית העונה של ליגת המכללות כולה. כמו כן נבחר לשחקן המצטיין של ליגת המכללות מטעם איגוד מאמני הכדורסל בליגת המכללות (NABC). בארבע עונותיו בקנזס רשם ממוצעים כוללים של 14.8 נקודות ו-8.0 ריבאונדים למשחק, ובעת סיום לימודיו בשנת 2003 היה הקלע המוביל בתולדות מחוז ה-Big 12 עם 2,097 נקודות בסך הכול.
נבחרת ארצות הברית

בקיץ 2002 יצג את נבחרת ארצות הברית באליפות העולם בכדורסל כשחקן מילואים במקרה של פציעה, ולא השתתף באף משחק. את הטורניר סיימה ארצות הברית במקום השישי בלבד לאחר שהפסידה לנבחרת יוגוסלביה בשלב רבע הגמר. בקיץ 2003 השתתף באליפות האמריקות בכדורסל, וקלע 4.9 נקודות למשחק עבור נבחרתו אשר זכתה במדליית הזהב.
קריירה מקצועית

בדראפט ה-NBA‏ 2003 נבחר קוליסון במקום ה-12 על ידי סיאטל סופרסוניקס, אך לא שיחק בעונתו הראשונה בליגה בעקבות פציעות בשתי כתפיו. בעונת הרוקי שלו הרשמית שלו, 2004/2005, השתתף בכל 82 המשחקים של קבוצתו וקלע 5.6 נקודות בממוצע למשחק. ב-4 העונות הבאות, במהלכן עברו הסופרסוניקס לאוקלהומה סיטי, פתח בכמחצית ממשחקי קבוצתו ותרם תפוקה יציבה של כ-8.9 נקודות ו-7.6 ריבאונדים בממוצע למשחק. ב-9 בינואר 2007 קבע שיאי קריירה הן בנקודות (29) והן בריבאונדים (21) במשחק קבוצתו מול פיניקס סאנס. בעונת 2011/2012 העפיל עם אוקלהומה סיטי לגמר ה-NBA, לראשונה מאז עונת 1995/1996, אך קבוצתו הפסידה למיאמי היט בתוצאה 1–4. ב-10 במאי 2018 הודיע על פרישתו ממשחק, לאחר 15 עונות ב-NBA (מתוכן היה פעיל ב-14).
ב-9 מתוך 15 עונותיו ב-NBA העפיל עם קבוצתו לפלייאוף ה-NBA. בעת פרישתו ממשחק דורג במקום השלישי בתולדות המועדון במספר משחקים (910), במקום הרביעי בריבאונדים (4,701), במקום החמישי באחוזי קליעה מהשדה (53.3%) ובמקום השישי בחסימות (469). ב-12 בינואר 2019 הודיעו הת'אנדר כי יפרישו את גופייתו של קוליסון, עם המספר "4", במהלך המשחק מול טורונטו ראפטורס ב-20 במרץ 2019.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | סיאטל | 82 | 4 | 17.0 | 0.537 | 0.000 | 0.703 | 4.6 | 0.4 | 0.4 | 0.6 | 5.6 |
| 2005/2006 | סיאטל | 66 | 27 | 21.9 | 0.525 | 0.000 | 0.599 | 5.6 | 1.1 | 0.3 | 0.5 | 7.5 |
| 2006/2007 | סיאטל | 82 | 56 | 29.0 | 0.500 | 0.000 | 0.774 | 8.1 | 1.0 | 0.6 | 0.8 | 9.6 |
| 2007/2008 | סיאטל | 78 | 35 | 28.5 | 0.502 | 0.000 | 0.737 | 9.4 | 1.4 | 0.6 | 0.8 | 9.8 |
| 2008/2009 | אוקלהומה | 71 | 40 | 25.8 | 0.568 | 0.000 | 0.721 | 6.9 | 0.9 | 0.7 | 0.7 | 8.2 |
| 2009/2010 | אוקלהומה | 75 | 5 | 20.8 | 0.589 | 0.250 | 0.692 | 5.1 | 0.5 | 0.5 | 0.6 | 5.9 |
| 2010/2011 | אוקלהומה | 71 | 2 | 21.5 | 0.566 | 0.000 | 0.753 | 4.5 | 1.0 | 0.6 | 0.4 | 4.6 |
| 2011/2012 | אוקלהומה | 63 | 0 | 20.7 | 0.597 | 0.000 | 0.710 | 4.3 | 1.3 | 0.5 | 0.4 | 4.5 |
| 2012/2013 | אוקלהומה | 81 | 2 | 19.5 | 0.595 | 0.000 | 0.769 | 4.1 | 1.5 | 0.6 | 0.4 | 5.1 |
| 2013/2014 | אוקלהומה | 81 | 0 | 16.7 | 0.556 | 0.235 | 0.710 | 3.6 | 1.3 | 0.4 | 0.3 | 4.2 |
| 2014/2015 | אוקלהומה | 66 | 2 | 16.7 | 0.419 | 0.267 | 0.692 | 3.8 | 1.4 | 0.5 | 0.4 | 4.1 |
| 2015/2016 | אוקלהומה | 59 | 4 | 11.8 | 0.459 | 0.000 | 0.697 | 2.9 | 0.9 | 0.3 | 0.3 | 2.1 |
| 2016/2017 | אוקלהומה | 20 | 0 | 6.4 | 0.609 | 0.000 | 0.625 | 1.5 | 0.6 | 0.1 | 0.1 | 1.7 |
| 2017/2018 | אוקלהומה | 15 | 0 | 5.0 | 0.684 | 0.000 | 0.385 | 1.3 | 0.3 | 0.0 | 0.0 | 2.1 |
| קריירה |  | 910 | 177 | 20.4 | 0.534 | 0.208 | 0.723 | 5.2 | 1.0 | 0.5 | 0.5 | 5.9 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2005 | סיאטל | 11 | 0 | 19.8 | 0.607 | 1.000 | 0.630 | 5.0 | 0.5 | 0.3 | 0.5 | 8.4 |
| 2010 | אוקלהומה | 6 | 0 | 21.5 | 0.333 | 0.000 | 0.429 | 4.7 | 0.3 | 0.8 | 0.2 | 3.2 |
| 2011 | אוקלהומה | 17 | 0 | 24.3 | 0.632 | 0.000 | 0.783 | 5.8 | 0.9 | 0.9 | 0.9 | 6.7 |
| 2012 | אוקלהומה | 20 | 0 | 16.6 | 0.647 | 0.000 | 0.429 | 3.4 | 1.0 | 0.6 | 0.3 | 3.5 |
| 2013 | אוקלהומה | 11 | 0 | 16.2 | 0.468 | 0.000 | 0.917 | 4.6 | 1.1 | 0.5 | 1.0 | 5.0 |
| 2014 | אוקלהומה | 15 | 2 | 11.1 | 0.393 | 0.400 | 0.667 | 2.2 | 0.7 | 0.3 | 0.5 | 1.9 |
| 2016 | אוקלהומה | 9 | 0 | 8.8 | 0.667 | 0.000 | 0.500 | 1.2 | 0.6 | 0.9 | 0.0 | 1.0 |

| קריירה |  | 91 | 2 | 16.8 | 0.558 | 0.429 | 0.682 | 3.8 | 0.8 | 0.6 | 0.5 | 4.3 |
הערות שוליים

↑  סטטיסטיקות הקריירה של קוליסון ב-NBA, באתר basketball-reference.com
↑  הת'אנדר מפרישים את גופייתו של קוליסון, באתר הקבוצה, 20 במרץ 2019
↑  רשימות המשתתפים במשחק לפי שנה, באתר basketball-reference.com
↑  סטטיסטיקות המשחק בין קנזס לסירקיוז, באתר sports-reference.com,‏ 7 באפריל 2003
↑  סטטיסטיקות המכללות של קוליסון, באתר sports-reference.com
↑  נבחרת ארצות הברית באליפות האמריקות בכדורסל 2003, באתר USA Basketball
↑  רשימת הנבחרים בדראפט ה-NBA‏ 2003, באתר basketball-reference.com
↑  סיכום המשחק בין סיאטל לפיניקס, באתר הרשמי של ה-NBA,‏ 10 בינואר 2007
↑  קוליסון מודיע על פרישה ממשחק, באתר הרשמי של ה-NBA,‏ 10 במאי 2018
↑  המובילים הסטטיסטיים של הת'אנדר, באתר basketball-reference.com
↑  הת'אנדר מודיעים כי יפרישו את גופייתו של קוליסון, באתר הרשמי של הקבוצה, 12 בינואר 2019
נמרוד לוי

| --- | --- |

 לידה:  24 במרץ 1995 (בן 29) ישראל
 עמדה:  פאוור פורוורד/סמול פורוורד
 גובה:  2.08 מטרים
 מספר:  15
 קבוצות כשחקן
 2013–2019   2013   2013–2014   2014–2015   2015–2016   2016–2017   2017–2018   2019   2019–2020   2020–2021   2021–2023   2023–2024   2024–:  מכבי תל אביב   ← הפועל כפר סבא/כוכב יאיר   ← מכבי באר יעקב   ← עירוני רמת גן   ← הפועל גליל עליון   ← מכבי ראשון לציון   ← מכבי אשדוד באר טוביה   מכבי אשדוד באר טוביה   הפועל ירושלים   עירוני נס ציונה   הפועל גליל עליון   סמסונספור   הפועל ירושלים
 הישגים כשחקן
 השחקן המשתפר של העונה 2018  גביע ווינר סל (2019)  גביע המדינה (2020, 2024)  גביע היורופקאפ (2021)  הליגה הבלקנית (2021/2022)
נמרוד לוי (נולד ב-24 במרץ 1995) הוא כדורסלן ישראלי המשחק בעמדות הפאוור פורוורד והסמול פורוורד בהפועל ירושלים ובנבחרת ישראל בכדורסל.
קריירה מקצוענית

לוי התחיל את דרכו כשחקן בקבוצות הקט סל הילדים והנערים של עוצמה מודיעין והמשיך בקבוצות הנוער של מכבי תל אביב. במסגרת שיתוף הפעולה של מכבי תל אביב עם קבוצת עירוני רמת גן מהליגה הלאומית בכדורסל שיחק לוי בקבוצה בעונת 2014/2015. עונה לאחר מכן הושאל להפועל גליל עליון-קריית שמונה. בעונת 2016/2017 הושאל לוי למכבי ראשון לציון אך חזר במהלך העונה למכבי תל אביב. בקיץ 2017 הושאל למכבי אשדוד באר טוביה.
אחרי עונה מוצלחת במדי אשדוד, אותה סיים עם ממוצעים של 10.5 נקודות, 6.3 ריבאונדים ו-1.4 אסיסטים למשחק ותואר השחקן המשתפר, חזר נמרוד לוי מההשאלה למכבי תל אביב, וחתם על חוזה לשנתיים. ב-15 בינואר 2019, לאחר שלא זכה לדקות משחק רבות כפי שקיווה, מימש לוי סעיף שחרור בחוזהו ועזב את מכבי תל אביב.
ב-1 במרץ 2019 חתם עד לסוף העונה במכבי אשדוד באר טוביה, וב-20 במאי של אותה שנה קבע שיא נקודות אישי של 36 נקודות ב-33 דקות במשחק מול הפועל חולון. את העונה באשדוד סיים לוי עם ממוצעים של 15.2 נקודות ו-7.1 ריבאונדים למשחק.
ב-17 ביולי 2019 חתם לוי לשנתיים בהפועל ירושלים, אבל כבר אחרי עונה אחת עבר לשחק בעירוני נס ציונה.
בעונת 2020/21 זכה עם קבוצת נס ציונה בגביע היורופקאפ, לאחר שניצחו את סטאל אוסטרוו הפולנית 74:82.
בעונת 2021/22 זכה בתואר שחקן העונה הישראלי בליגת העל בכדורסל.
ב-17 בפברואר 2024 ביקש להשתחרר מקבוצתו הטורקית סמסונספור בשל מצבה הכלכלי וחזר לקדנציה שנייה בהפועל ירושלים וזכה איתה שוב בגביע המדינה באותה עונה לאחר ניצחון בגמר על מכבי תל אביב.
סגנון משחק

לוי נודע בסגנון משחק אתלטי ומשולב יחסית לגובהו הרב, שמתבסס על קליעות מהשלוש ומהשדה, וכן הטבעות במשחק פיק-אנד-רול חכם.
תארים

גביע המדינה: 2023/2024
הערות שוליים

↑  מצטייני עונת 2017/18 בליגת ווינר סל. מנהלת ליגת העל בכדורסל. 8 ביוני 2018
↑  ורד כהן‏, נמרוד לוי חתם לשנתיים במכבי תל אביב: "אקח את ההזדמנות בשתי ידיים", באתר וואלה, 16 ביולי 2018
↑  אפרת עמורבן, נמרוד לוי שוחרר ממכבי תל אביב, באתר ynet, 15 בינואר 2019
↑  אור שקדי‏, מכבי אשדוד/באר טוביה: נמרוד לוי חתם עד סוף העונה, באתר וואלה, 1 במרץ 2019
1 2  אהרל'ה ויסברג‏, הושלם הסגל הישראלי הבכיר: נמרוד לוי ובר טימור חתמו בהפועל ירושלים, באתר וואלה, 17 ביולי 2019
↑  משה ברדה, ‏היסטוריה: עירוני נס ציונה זכתה ביורופקאפ, באתר ONE‏, 25 באפריל 2021
↑  חוזר לבירה: נמרוד לוי חתם בהפועל ירושלים, באתר ONE‏, 17 בפברואר 2024
| ‏‏נבחרת ישראל‏ - אליפות אירופה בכדורסל 2022 (מקום 17) |
| --- | --- | --- |
|  1 סורקין •  2 מקל •  3 אבדיה •  4 פניני •  5 מדר •  6 מנקו •  7 כהן •  ‏8‏ ‏זלמנסון‏‏  •‏ 9 לוי • 10 גינת • 11 בלאט • 12 זוסמן • מאמן: גודס  |  1 סורקין •  2 מקל •  3 אבדיה •  4 פניני •  5 מדר •  6 מנקו •  7 כהן •  ‏8‏ ‏זלמנסון‏‏  •‏ 9 לוי • 10 גינת • 11 בלאט • 12 זוסמן • מאמן: גודס  | ישראל |
נקודה מבודדת

0 היא נקודה מבודדת בקבוצה  \{0\}\cup [1,2]. יש עיגול סביבה שלא מכיל אף נקודה אחרת של הקבוצה.
בטופולוגיה, נקודה  \ x בקבוצה  \ S נקראת נקודה מבודדת, אם קיימת סביבה של  \ x שאינה מכילה נקודות אחרות של  \ S. בפרט, במרחב אוקלידי (או במרחב מטרי),  \,x היא נקודה מבודדת של  \ S אם קיים כדור פתוח סביב  \ x אשר אינו מכיל נקודות של  \ S (פרט ל- \ x עצמה). באופן שקול, נקודה  \ x אינה מבודדת, אם ורק אם  \ x היא נקודת הצטברות בקבוצה.
קבוצה אשר מכילה נקודות מבודדות בלבד נקראת קבוצה בדידה. תת-קבוצה בדידה של מרחב אוקלידי היא סופית או בת מנייה. עם זאת, קבוצה יכולה להיות בת מנייה ולא בדידה, כמו המספרים הרציונליים. מרחב טופולוגי שבו כל נקודה היא נקודה מבודדת נקרא מרחב דיסקרטי.
קבוצה סגורה שאין בה נקודות מבודדות נקראת קבוצה מושלמת.
דוגמאות

המרחבים הטופולוגיים בדוגמאות הבאות נחשבים תת-מרחבים של הישר הממשי.
בקבוצה  S=\{0\}\cup [1,2], הנקודה 0 היא נקודה מבודדת.
בקבוצה  S=\{0\}\cup \{1,1/2,1/3,\dots \},
הקבוצה  \ N=\{0,1,2,\dots \} (קבוצת הטבעיים) היא קבוצה בדידה בישר הממשי.
ראו גם

פעולה לא רציפה לחלוטין
נאז ריד

| --- | --- |

ריד בשנת 2019
 לידה:  26 באוגוסט 1999 (בן 25) אסברי פארק, ניו ג'רזי, ארצות הברית
 עמדה:  סנטר
 גובה:  2.06 מטרים
 מספר:  11
 מכללה:  אוניברסיטת המדינה של לואיזיאנה
 דראפט:  לא נבחר, 2019
 קבוצות כשחקן
 2019–:  מינסוטה טימברוולבס
 הישגים כשחקן
 השחקן השישי של העונה (2024)
נאזרון הילטון "נאז" ריד (באנגלית: Nazreon Hilton "Naz" Reid; נולד ב-26 באוגוסט 1999) הוא כדורסלן אמריקאי, המשחק בקבוצת מינסוטה טימברוולבס מליגת ה-NBA, בעמדת הסנטר.
קריירת מכללות

ריד נולד וגדל בעיר אסברי פארק שבניו ג'רזי, ובשנת 2018 החל ללמוד באוניברסיטת המדינה של לואיזיאנה ("LSU"). בעונתו היחידה בקבוצת הכדורסל של האוניברסיטה, רשם ריד ממוצעים של 13.6 נקודות ו-7.2 ריבאונדים למשחק.
קריירת משחק מקצועית

לאחר שלא נבחר על ידי אף קבוצה בדראפט ה-NBA‏ 2019, חתם ריד על חוזה בקבוצת מינסוטה טימברוולבס. לאורך עונת הרוקי שלו שותף ב-30 משחקים עם הטימברוולבס וקלע 9.0 נקודות בממוצע למשחק, ובעונה העוקבת הפך לשחקן ספסל בכיר, כששיחק ב-70 משחקים ורשם ממוצעים של 11.2 נקודות ו-4.6 ריבאונדים למשחק.
ריד נבחר לשחקן השישי לעונת 2023/24.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | מינסוטה | 30 | 11 | 16.5 | 0.412 | 0.330 | 0.698 | 4.1 | 1.2 | 0.6 | 0.7 | 9.0 |
| 2020/2021 | מינסוטה | 70 | 15 | 19.2 | 0.523 | 0.351 | 0.693 | 4.6 | 1.0 | 0.5 | 1.1 | 11.2 |
| 2021/2022 | מינסוטה | 77 | 6 | 15.8 | 0.489 | 0.343 | 0.765 | 3.9 | 0.9 | 0.5 | 0.9 | 8.3 |
| 2022/2023 | מינסוטה | 68 | 11 | 18.4 | 0.537 | 0.346 | 0.677 | 4.9 | 1.1 | 0.6 | 0.8 | 11.5 |
| 2023/2024 | מינסוטה | 81 | 14 | 24.2 | 0.477 | 0.414 | 0.736 | 5.2 | 1.3 | 0.8 | 0.9 | 13.5 |
| קריירה | קריירה | 326 | 57 | 19.2 | 0.496 | 0.371 | 0.717 | 4.6 | 1.1 | 0.6 | 0.9 | 10.9 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | מינסוטה | 5 | 0 | 10.8 | 0.412 | 0.429 | 1.000 | 2.8 | 0.0 | 0.2 | 1.2 | 4.8 |
| קריירה | קריירה | 5 | 0 | 10.8 | 0.412 | 0.429 | 1.000 | 2.8 | 0.0 | 0.2 | 1.2 | 4.8 |